**Γυμνάσιο Βαλτινού**

**Ωριαίο Διαγώνισμα α΄ Τετραμήνου στο μάθημα Αρχαία Ελληνική Γλώσσα**

**Τάξη Β1 Ημερομηνία 05/12/2024**

**Ονοματεπώνυμο ……………………………………………………………………… Βαθμός …………………………………………**

**Α. ΚΕΙΜΕΝΟ**

Ἐν μὲν οὖν τῷ λοιπῷ βίῳ τὴν τοιαύτην ἐπιείκειαν ἴσως οὐκ ἄν τις ἐκβάλλοι· καὶ γὰρ φιλόφιλον εἶναι δεῖ τὸν ἀγαθὸν ἄνδρα καὶ φιλόπατριν καὶ συμμισεῖν τοῖς φίλοις τοὺς ἐχθροὺς καὶ συναγαπᾶν τοὺς φίλους· ὅταν δὲ τὸ τῆς ἱστορίας ἦθος ἀναλαμβάνῃ τις, ἐπιλαθέσθαι χρὴ πάντων τῶν τοιούτων καὶ πολλάκις μὲν εὐλογεῖν καὶ κοσμεῖν τοῖς μεγίστοις ἐπαίνοις τοὺς ἐχθρούς, ὅταν αἱ πράξεις ἀπαιτῶσι τοῦτο, πολλάκις δ’ ἐλέγχειν καὶ ψέγειν ἐπονειδίστως τοὺς ἀναγκαιοτάτους, ὅταν αἱ τῶν ἐπιτηδευμάτων ἁμαρτίαι τοῦθ’ ὑποδεικνύωσιν. Ὥσπερ γὰρ ζώου τῶν ὄψεων ἀφαιρεθεισῶν ἀχρειοῦται τὸ ὅλον, οὕτως ἐξ ἱστορίας ἀναιρεθείσης τῆς ἀληθείας τὸ καταλειπόμενον αὐτῆς ἀνωφελὲς γίνεται διήγημα.

**Β. ΘΕΜΑΤΑ**

**Α.1.** Να επιβεβαιώσετε **(ΣΩΣΤΟ)** ή να διαψεύσετε **(ΛΑΘΟΣ)** το περιεχόμενο των παρακάτω προτάσεων:

1. Ο φίλος δεν έχει την υποχρέωση να αγαπά τους ίδιους ανθρώπους που αγαπούν οι φίλοι του.
2. Ο ιστορικός, αν τηρήσει τις προϋποθέσεις που εκθέτει ο Πολύβιος, γράφει ένα έργο με ιστορική αξία.
3. Ο ιστορικός λειτουργεί απέναντι στους φίλους του όπως ένας απλός πολίτης.
4. Ένα ιστορικό έργο χωρίς αλήθεια παρομοιάζεται από τον Πολύβιο με ένα τυφλό ζώο.

**Μονάδες 4**

**Α.2.** Πώς πρέπει να αντιμετωπίζει ο ιστορικός τα πρόσωπα για τα οποία κάνει λόγο στο έργο του;

**Μονάδες 4**

**Β.1.** Να σχηματίσετε σύνθετα ουσιαστικά ή επίθετα της αρχαίας ή της νέας ελληνικής χρησιμοποιώντας τα συνθετικά που σας δίνονται:

|  |  |
| --- | --- |
| 1. φίλος + τέχνη |  |
| 1. κόσμος + ιστορία |  |
| 1. ἐχθρός + πράττω |  |
| 1. βίος + λέγω |  |

**Μονάδες 2**

**Β.2.**  Να αντιστοιχίσετε τις λέξεις της Α στήλης με τις συνώνυμες τους στη Β στήλη (Μία λέξη από τη Β στήλη περισσεύει).

|  |  |
| --- | --- |
| **Α** | **Β** |
| 1. μπιζουτιέρα | α. διακοσμώ |
| 1. ευπρεπής | β. κοσμάκης |
| 1. στολίζω | γ. κόσμιος |
| 1. αστροναύτης | δ. κοσμοπλημμύρα |
| 1. λαοθάλασσα | ε. απόκοσμος |
| 1. κυρίαρχος | στ. κοσμοκράτορας |
| 1. λαός | ζ. κοσμοπολίτης |
| 1. παράξενος | η. κοσμηματοθήκη |
|  | θ. κοσμοναύτης |

**Μονάδες 2**

**Γ.1.**

**α.** Να γράψετε τα ουσιαστικά στις πτώσεις που ζητούνται στην παρένθεση:

**τόν**  **ἄνδρα** (δοτική ενικού και δοτική πληθυντικού)………………………………………………………………………..

**(το) διήγημα** (δοτική ενικού και αιτιατική πληθυντικού)……………………………………………………………………

**(αἱ) πράξεις** (γενική ενικού και δοτική πληθυντικού)……………………………………………………………………..

**τό ἦθος** (δοτική ενικού και γενική πληθυντικού)…………………………………………………………………………….

**Μονάδες 2**

**β.** Να γράψετε τον τύπο του ρήματος που ζητείται:

**ἐκβάλλω** (γ΄ πληθυντικό οριστικής ενεστώτα)……………………………………………………………………………..

**ἀναλαμβάνει** (β΄ ενικό οριστικής παρατατικού)……………………………………………………………………………

**βούλομαι** ( α΄ πληθυντικό οριστικής ενεστώτα)…………………………………………………………………………….

**πιστεύω** (γ΄ πληθυντικό οριστικής παρακειμένου)…………………………………………………………………………

**Μονάδες 2**

**Γ.2. Να κυκλώσετε το σωστό:**

**1.** *ὅταν δέ τό τῆς ἱστορίας ἦθος* ***ἀναλαμβάνῃ*** *τις*

Το αντικείμενο του ρήματος ἀναλαμβάνῃ είναι:

Α. ἱστορίας Β. τό ἦθος Γ. τις

**2.** *ὅταν αἱ πράξεις* ***ἀπαιτῶσι*** *τοῦτο*

Το υποκείμενο του ρήματος ἀπαιτῶσι είναι:

Α. αἱ πράξεις Β. ὅταν Γ. τοῦτο

3. *ὅταν αἱ τῶν ἐπιτηδευμάτων ἁμαρτίαι τοῦθ’* ***ὑποδεικνύωσιν****.*

Το υποκείμενο του ρήματος ὑποδεικνύωσιν είναι:

Α. αἱ ἁμαρτίαι Β. τῶν ἐπιτηδευμάτων Γ. τοῦθ’

**4***. τὸ καταλειπόμενον αὐτῆς ἀνωφελὲς γίνεται* ***διήγημα****.*

Ο όρος διήγημα είναι:

Α. Υποκείμενο του ρήματος γίνεται

Β. Αντικείμενο του ρήματος γίνεται

Γ. Κατηγορούμενο του ρήματος γίνεται

**Μονάδες 4**

